Το **Dacia Sandero** είναι ένα supermini αυτοκίνητο πόλης της κατηγορίας B, που παράγεται από τη ρουμανική αυτοκινητοβιομηχανία Dacia, θυγατρική της γαλλικής Renault. Κατασκευάζεται από τα τέλη του 2007, αποκλειστικά σε 5-πορτη hatchback εκδοχή αμαξώματος, ενώ στα τέλη του 2012 κυκλοφόρησε η δεύτερη γενιά του. Η τρίτη γενιά του Dacia Sandero παρουσιάστηκε, ταυτόχρονα με την τρίτη γενιά του Dacia Logan, στις 29 Σεπτεμβρίου 2020.

Πρώτη γενιά
-----------

### Βασικά στοιχεία

Το Sandero παράγεται και διατίθεται ως 5-πορτο hatchback και βασίζεται στο μικρομεσαίο 4-πορτο σεντάν Dacia Logan της κατηγορίας C, αλλά με λίγο κοντύτερο μεταξόνιο. Μοιράζεται την πλατφόρμα «Dacia B0 platform» με το Logan, όπως επίσης και με το μικρομεσαίο SUV Dacia Duster.

Μετά την εισαγωγή του μικρομεσαίου Dacia Logan το 2004 και των επιπλέον εκδοχών του (Logan MCV, Logan Van και Logan Pick-up), η Renault προχώρησε στη δημιουργία και άλλων μοντέλων, προκειμένου να επεκτείνει την παλέτα των μοντέλων της Dacia και να αναβαθμίσει το κύρος της. Χωρίς καθυστέρηση, ξεκίνησε την εξέλιξη δύο ακόμα πρότζεκτ, χρησιμοποιώντας ως βάση την πλατφόρμα του Logan. Το πρώτο αφορούσε την κατηγορία των αυτοκινήτων πόλης και το δεύτερο, που κατέληξε στο Dacia Duster, την ολοένα και δημοφιλέστερη κατηγορία των SUV.

Το πρώτο πρότζεκτ είχε ως αποτέλεσμα τη δημιουργία του Sandero. Το μοντέλο αναπτύχθηκε στη Γαλλία, από το Κέντρο Τεχνολογίας Technocentre, σε συνεργασία και με ομάδες ανάπτυξης από τη Βραζιλία και τη Ρουμανία.

Για πρώτη φορά παρουσιάστηκε στη Βραζιλία, τον Δεκέμβριο του 2007, ως μοντέλο της Renault, όπου και παρήχθη έως το 2014. Έγινε έτσι το πρώτο μοντέλο με το σήμα της Renault που έκανε για πρώτη φορά εισαγωγή και πώληση σε χώρα μη ευρωπαϊκή. Ειδικότερα στην Ευρώπη, παρουσιάστηκε τον Ιούνιο του 2008.

Τον Φεβρουάριο του 2009, η Renault ξεκίνησε συμπληρωματική παραγωγή του Sandero στη Νότια Αφρική και, τον Δεκέμβριο του 2009, στη Ρωσία. Μία επιπλέον εκδοχή της Renault κατασκευάστηκε μεταξύ του 2008 και του 2015 στην Κολομβία, για την εγχώρια αγορά και για εξαγωγή σε ορισμένα κράτη της Νότιας Αμερικής, όπως στη Χιλή.

Στην Ελλάδα διατέθηκε με έναν βενζινοκινητήρα χωρητικότητας 1.4 λίτρων και απόδοσης 75 ίππων, καθώς επίσης και με έναν πετρελαιοκινητήρα 1.5 λίτρων, αρχικής απόδοσης 85 ίππων και από το 2011 ισχύος 90 ίππων, με προδιαγραφές Euro 5. Και τα δύο μηχανικά σύνολα, προέρχονται από τα ράφια της Renault. Στο εξωτερικό, εκτός από το κλασικό χειροκίνητο κιβώτιο ταχυτήτων 5 σχέσεων, διατέθηκε και με αυτόματο κιβώτιο 4 σχέσεων.

Τον Μάιο του 2011, η Renault λανσάρισε στη Βραζιλία ένα βελτιωμένο Sandero, με νέο μπροστινό μέρος και ανανεώσεις στο σαλόνι. Κυκλοφόρησε στη Ρουμανία και στα άλλα κράτη της Ευρώπης το 2012.

**Επίπεδα εξοπλισμού με τα οποία κυκλοφόρησε στην Ελλάδα**

1. Sandero 1.4 : Base, Ambiance, Laureate
2. Sandero 1.5 DCi : Laureate

### Κινητήρες και επιδόσεις

**Κινητήρες Sandero πρώτης γενιάς στην Ελλάδα**| Λίτρα | Κυβικάεκατοστά | Ίπποι | Μέγιστηταχύτητα | Επιτάχυνση0-100 km/h |
| --- | --- | --- | --- | --- |
| 1.2 8V | 1.149 cm³ | 75 | 160 km/h | 13,6 sec |
| 1.4 8V | 1.390 cm³ | 75 | 160 km/h | 13,0 sec |
| 1.6 8V | 1.598 cm³ | 90 | 163 km/h | 12,4 sec |
| 1.5 DCi | 1.461 cm³ | 85 | 167 km/h | 13,0 sec |

### Sandero Stepway

Dacia Sandero Stepway.
Το 2009, παρουσιάστηκε και κυκλοφόρησε και μια «τζιποειδής» crossover έκδοση του Dacia Sandero, με πλαστικά στους προφυλακτήρες και τα μαρσπιέ, που του προσέδιδαν πιο «άγρια» εμφάνιση, καθώς και με λίγο μεγαλύτερη απόσταση από το έδαφος. Κυκλοφόρησε με την εμπορική ονομασία **Dacia Sandero Stepway**.

Στην Ελλάδα διατέθηκε με 8-βάλβιδο κινητήρα βενζίνης 1.6 λίτρων, αρχικής απόδοσης 90 ίππων και από το 2011, εκπληρώνοντας τις αυστηρότερες προδιαγραφές Euro 5 πλέον, ισχύος 85 ίππων.

Δεύτερη γενιά
-------------

Η δεύτερη γενιά του Dacia Sandero κυκλοφόρησε στα τέλη του 2012.

Τρίτη γενιά
-----------

Η τρίτη γενιά του Dacia Sandero και του Sandero Stepway παρουσιάστηκε επίσημα στις 7 Σεπτεμβρίου 2020, ενώ κυκλοφόρησε για πρώτη φορά ταυτόχρονα με την τρίτη γενιά του Dacia Logan, στις 29 Σεπτεμβρίου 2020. Το μοντέλο διατίθεται αποκλειστικά με 3-κύλινδρους σε σειρά (I3) κινητήρες.

Αναφορές
--------

1. ↑  «Patrick Le Quément, ex-patron du design Renault : pas tout à fait rangé des voitures !» (στα Γαλλικά). Caradisiac. 24 Ιανουαρίου 2013.
2. ↑  New 2021 Dacia Sandero revealed in official images
3. ↑  «ALL-NEW SANDERO, SANDERO STEPWAY AND LOGAN : DACIA REDEFINES THE ESSENTIAL & C...». *en.media.groupe.renault.com* (στα Αγγλικά). Αρχειοθετήθηκε από το πρωτότυπο στις 14 Ιανουαρίου 2021. Ανακτήθηκε στις 29 Σεπτεμβρίου 2020.
4. ↑  «Dacia Sandero Facelift». Αρχειοθετήθηκε από το πρωτότυπο στις 17 Οκτωβρίου 2011. Ανακτήθηκε στις 5 Οκτωβρίου 2011.
5. ↑  Facelift Sandero, in Romania starting 2012 Αρχειοθετήθηκε 2012-03-29 στο Wayback Machine. at nineoclock.ro
6. ↑  «Dacia Sandero 3 : tout ce que vous devez savoir !». *PDLV* (στα Γαλλικά). 27 Μαΐου 2020. Ανακτήθηκε στις 28 Μαΐου 2020.
7. ↑  «Primele imagini oficiale cu noile generații Dacia Logan, Sandero și Sandero Stepway: detaliile complete vor fi anunțate în 29 septembrie».
8. ↑  New 2021 Dacia Sandero revealed in official images
9. ↑  «ALL-NEW SANDERO, SANDERO STEPWAY AND LOGAN : DACIA REDEFINES THE ESSENTIAL & C...». *en.media.groupe.renault.com* (στα Αγγλικά). Αρχειοθετήθηκε από το πρωτότυπο στις 14 Ιανουαρίου 2021. Ανακτήθηκε στις 29 Σεπτεμβρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Dacia Sandero** |

* Επίσημη ιστοσελίδα της Dacia Ελλάδας
* Dacia reveals Sandero, its new compact hatchback at theautochannel.com
* Sandero, an attractive, spacious saloon at conceptcarz.com